SET พรุ่งนี้รีบาวด์สั้น วอลุ่มเทรดยังเบาบาง แนวต้าน 1,520-1,525 จุด
บล.ธนชาต มองตลาดพรุ่งนี้มีโอกาสรีบาวด์ได้ในช่วงสั้น แต่เชื่อว่าวอลุ่มเทรดยังคงน้อยอยู่ พร้อมให้แนวรับ 1,500 จุด ส่วนแนวต้าน 1,520-1,525 จุด
25 มี.ค. 2558

นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยถึงตลาดหุ้นไทยวันนี้ (25 มี.ค.) แกว่งแคบ วอลุ่มเทรดน้อย เนื่องจากไม่มีปัจจัยเข้ามาหนุนตลาด และตอนนี้ความมั่นใจของนักลงทุนในเรื่องเศรษฐกิจในประเทศก็น้อยลง หลังจากที่หลายสำนักปรับลดประมาณการเศรษฐกิจไทยในปีนี้ลง
ด้านตลาดหุ้นอื่นภุมิภาคแกว่งทั้งในแดนบวกและลบไม่มาก ปัจจัยตอนนี้รอดูตัวเลขการจ้างงานนอกภาคเกษตรของสหรัฐในสัปดาห์หน้าเลย และเดือนหน้าจะมีวันหยุดยาวเทศกาลสงกรานต์ จึงมองว่าตั้งแต่ต้นเดือนนักลงทุนคงเริ่มชะลอลงทุนกดดันให้วอลุ่มเทรดน้อยลง ตลาดคงทำได้แค่รีบาวด์สั้นๆ ในช่วง 1-2 สัปดาห์นี้
แนวโน้มการลงทุนในวันพรุ่งนี้ (26 มี.ค.) มองว่า ตลาดยังมีโอกาสรีบาวด์ได้ในช่วงสั้น แต่เชื่อว่าวอลุ่มเทรดยังคงน้อยอยู่ พร้อมให้แนวรับ 1,500 จุด ส่วนแนวต้าน 1,520-1,525 จุด